**Vides konsultatīvās padomes attālinātās**

**videotiešsaistes (VKP) sēdes**

PROTOKOLS

 plkst. 15:00

**2020. gada 15.decembris**

1. **VKP turpina diskusiju ar Rīgas domes pārstāvjiem “Par Rīgas „zaļo vīziju””; Atkritumu samazināšana un apsaimniekošana Rīgā aprites ekonomikas kontekstā, Plāni par klimatneitrālu Rīgu,** *Mairita Lūse un Selīna Vancāne, Rīgas domes Mājokļu un vides komiteja*
2. **Par Vides politikas pamatnostādņu 2021. -2027. gadam izstrādes procesu,** *Alda Ozola, VARAM, Valsts sekretāra vietniece vides aizsardzības jautājumos, Rudīte Vesere un Silvija Nora Kalniņš, Vides aizsardzības departaments*

**Citi jautājumi**

* **Par Lielo Kangaru IVN atzinumu**

**Sēdē piedalās:**

1. **Andis Liepa,** nodibinājums “Ķemeru Nacionālā parka fonds”;
2. **Andis Mizišs**, biedrība „Vides fakti”;
3. **Dace Āriņa**, biedrība “Latvijas Atkritumu saimniecības asociācija”;
4. **Elita Kalniņa**, biedrība “Vides aizsardzības klubs”;
5. **Jana Simanovska,** biedrība “Ekodizaina kompetences centrs”;
6. **Jānis Brizga,** biedrība „Zaļā brīvība”;
7. **Jānis Rozītis,** nodibinājums „Pasaules Dabas fonds”;
8. **Jānis Sprūds,** biedrība „Latvijas ezeri”;
9. **Juris Jātnieks,** nodibinājums “Teiču dabas fonds”;
10. **Kristīna Veidemane,** biedrība „Baltijas Vides forums”;
11. **Lelde Eņģele,** nodibinājums „Latvijas Dabas fonds”;
12. **Līga Brūniņa,** biedrība “Baltijas krasti”;
13. **Līga Strazdiņa**, biedrība „Latvijas Botāniķu biedrība”;
14. **Olga Meļņičenko,** biedrība „Latvijas Vides pārvaldības asociācija”;
15. **Viesturs Ķerus,** biedrība „Latvijas Ornitoloģijas biedrība”;

**Sēdē nepiedalās:**

1. **Alvis Birkovs,** biedrība, „Latvijas Makšķernieku asociācija”;
2. **Anitra Tooma**, biedrība „Vides vārds;
3. **Evita Pudāne,** biedrība “Cleantech Latvia”;
4. **Jānis Ulme,** nodibinājums „Vides Izglītības fonds”;
5. **Laura Auliciema,** biedrība “Zero Waste Latvija”;

**Uzaicinātie pārstāvji:**

**Selīna Vancāne,** Rīgas dome

**Mairita Lūse,** Rīgas dome

**VARAM pārstāvji:**

**Alda Ozola,**

**Rudīte Vesere**

**Silvija Nora Kalniņš**

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

**Sēdes atklāšana,** Juris Jātnieks, Vides konsultatīvās padomes priekšsēdētājs

Juris Jātnieks izteica pateicību par RD pārstāvja Edmunda Cepurīša dalību iepriekšējā VKP sēdē, kas sniedza savu pozitīvo skatījumu un redzējumu par vides aizsardzības politiku Rīgas pilsētā, jo viņa minētais ļoti būtiski ietekmēs arī Latvijas attīstību.

1. **VKP turpina diskusiju ar Rīgas domes pārstāvjiem “Par Rīgas „zaļo vīziju””; Atkritumu samazināšanu un apsaimniekošanu Rīgā aprites ekonomikas kontekstā, Plāni par klimatneitrālu Rīgu.**

Selīna Vancāne informēja, ka tuvākie paveicami darbi ir saistīti ar Klimata neitralitātes jautājumu virzību un pārraudzīt Rīgas enerģētikas aģentūras strukturālās izmaiņas.

Pēdējos gados Rīgas enerģētikas aģentūrā ir notikušas straujas izmaiņas, mazinājušās arī funkcijas. Tiek meklējam Rīgas enerģētikas un klimata aģentūrai arī jauns vadītājs. Konkurss tiks sludināts nākamā gada janvārī tiklīdz būs apstiprināts budžets. Plānots integrēt klimata neitralitātes pasākumus, kā arī adaptācijas pasākumus. Rīga plāno iesaistīties klimata neitralitātes pasākumos. Tiek izstrādāti dažādi finanšu modeļi, kas varētu sekmēt arī energoefektivitāti. Ir izveidota klimata neitralitātes darba grupa, kurā ir deputātu un RD departamentu pārstāvniecība. Ir uzrunāts arī VKP pārstāvis Jānis Brizga kā iespējamais darba grupas pārstāvis. Rīgas attīstības programma 2027. gadam ir tapšanas stadijā un tajā arī tiktu integrētas tās lietas, kas svarīgas klimata neitralitātes jomā un arī citos stratēģiskos virzienos. Svarīgi redzēt, ka klimats ir kā horizontālā prioritāte un būtu saistošs visās attīstības prioritātēs.

Selīna Vancāne piebild, ka Rīgā plānots attīstīt zinātnes un inovāciju centru, kas šobrīd ir koncepta un izstrādes stadijā. Plānots ēku celt no jauna, kas būtu kā zinātnes un inovāciju centrs. Rīgā būs tātad klimata paradumu maiņu centrs.

Selīna Vancāne izteica vēlmi piedalīties ik pa reizei VKP organizētajās sēdēs, lai sniegtu informāciju par RD aktualitātēm.

Elita Kalniņa norādīja, ka vājais punkts pie kā jāstrādā Rīgā ir vēsturiskās apbūves teritorijas, kur likums nav skaidri pateicis ir vai nav to sakarā jārīko sabiedriskā apspriešana.

Mairita Lūse informēja, ka Rīgas domes darbā strādā ar atkritumu jautājumiem. Bioloģiski noārdāmo atkritumu dalītā vākšana ir viens no prioritārajiem jautājumiem darba kārtībā. Šobrīd iedzīvotāji var lūgt pie savām mājām uzstādīt bioloģiski noārdāmo atkritumu konteinerus. Šobrīd sadarbībā ar Getliņiem un atkritumu apsaimniekotāju un mājokļu vides departamentu definējam, ko šī konkrētā sistēma pieņems. Getliņos turpmāk netiks pieņemti bioplastamasas izstrādājumi.

Nākamais jautājums pie kā vēlētos strādāt ir vieglas sistēmas izveide, lai cilvēki varētu paziņot par pilnajiem atkritumu konteineriem. Jo ir bieži tādas situācijas, ka tiek saņemtas sūdzības par pilnajiem atkritumu konteineriem. Nav uz doto brīdi statistikas, kurās vietās konkrēti šie konteineri ir pārpildīti. Jāskatās kāds varētu būt tehnoloģiskais risinājums. Bet viena no versijām ko varētu darīt, ka pilno konteineru noskanē un tiek saņemta ziņa, ka šis konteiners pils, tad šo info publicēt arī publiski. Attiecīgi būtu iespējams redzēt, kurās Rīgas vietās šie konteineri ir pilni. Bet šis vēl ir pārrunājams ar atkritumu apsaimniekotājiem.

Pievērošoties atkritumu samazināšanas jautājumiem ir vēlme izstrādāt Rīgas atkritumu samazināšanas plānu un vadlīnijas Rīgas publiskajām iestādēm atkritumu samazināšanai un klimata neitralitātei. Un vēl viens no darbības mērķiem, kas būtu ilgtermiņā veicamais darbs Rīgas kļūšana par Zerro waste pilsētu. Viena no mazajām lietām, kas tiek darīts šobrīd veikt grozījumus ielu tirdzniecības noteikumos, lai visos ielu tirdziņos, kur tiek tirgoti ēdieni un dzērieni, tiktu norādīta cena par vienreizlietojamajiem traukiem.

Alda Ozola norādīja, ka pēc VARAM iniciatīvas ir notikušas vairākas sanāksmes, atgādināts arī Pierīgas pašvaldībām, kur sadzīves atkritumi nonāk poligonā Getliņi, ka no 1.janvāra šī prasība ir obligāta. Arī jaunajos atkritumu apsaimniekošanas līgumos Rīgā šī prasība ir iekļauta. Ja lasa saistošos noteikumus par atkritumu apsaimniekošanu, šī kārtība un prasības ir aprakstītas.

Rudīte Vesere informēja, ka attiecībā uz bioplastmasu kā citiem iepakojuma veidiem ir piemērota DRN, tiek piemērota gan zemākā likme, kas ir no visiem iepakojumiem. Un ja Getliņi neņems pretī, tas nenozīmē, ka tas vispār nebūs iespējams un darāms. Lai veidotu bioplastmasai šo kompostēšanas un savākšanas sistēmu ir jārēķinās cik liels apjoms šobrīd bioplastmasai tiek izmantots un kā to var organizēt pati savākšanas sistēma.

Selīna Vancāne norādīja, ka attiecībā uz koku un apstādījumu komisiju par ko VKP pārstāvji raksta Ms Teams čatā, tad var mēģināt aicināt uz nākamo sēdi VKP šīs komisijas vadītāju uz, jo šis jautājums ir aktuāls un pārrunājams.

Juris Jātnieks norādīja, ka VKP vispirms iekšēji jāvienojas par viedokli un jāpārrunā neskaidrie jautājumi.

Elita Kalniņa jautāja, vai cilvēkiem ir precīzi zināms, kas tieši būs kompostējams, ņemot vērā, ka šis regulējums stāsies spēkā pēc pavisam neilga laika Rīgā? Vai ir saņemta informatīva rakstura informācija par šo, lai zinātu, ko drīkst kompostā mest un ko nē?

Mairita Lūse norādīja, ka šī informācijas kampaņa ir steidzami jāsāk veikt.

Rudīte Vesere norādīja, lai zinātu, kas patiešām ir kompostējams ir izstrādāti speciāli standarti un attiecīgi ir arī MK noteikumos atrunāts kā atšķirt kompostējamo no pārējās daļa. Ir speciālas zīmes VARAM mājas lapā, kur var redzēt šīs atšķirības.

1. **Par Vides politikas pamatnostādņu 2021. -2027. gadam izstrādes procesu.**

Alda Ozola informēja, ka daži no VKP pārstāvjiem tika iesaistīti līdzšinējā Vides politikas pamatnostādņu 2021. -2027. gadam izstrādes procesa izstrādes stadijā. VPP izstrādes procesā ir jāievēro noteiktā dokumentu plānošanas hierarhija un attiecīgi jāsasaista ar izstrādāto NAP, kur iekļauta vides un dabas dimensija. Galvenās lietas ir dokumentā iestrādātas.

Zem viena no stratēģiskajiem mērķiem par kvalitatīvu dzīves vidi un teritoriju attīstību ietverti vairāki vides jautājumi gan virzība uz resursu efektīvu un klimatnoturīgu attīstību, gan bioloģiskās daudzveidības saglabāšanas prioritāte ir uzsvērta un ilgtspējīga dabas resursu apsaimniekošana. Vides jautājumi parādās pie citām tematiskām sadaļām. Ir jāņem vērā, ka tas nevar būt pretrunā ar NAP rakstīto. Sava veida izaicinājums strādājot pie VPP daudzās vides jomās. Jau ir spēkā esoši politikas plānošanas dokumenti, piemēram klimata politikas jomā Nacionālais klimata enerģētikas plāns 2030. gadam. Pielāgošanās stratēģija, Gaisa piesārņojuma samazināšanas rīcības plāns. Tematiski ir iezīmēti apstiprināti MK dokumenti, kuri nosedz vajadzību izpildīt dažādus ES vai starptautiskos mērķus. Ir arī jomas, kur šādu dokumentu vai ārējo prasību nav un uzdevums bija sabalansēt šajā VPP dokumentā tās jomas, kur ir detalizēti nosaukti mērķi un uzdevumi, veicamās darbības par tām jomām kur to nav. VPP ir jābūt dokumentam, kur ikviens iedzīvotājs atverot var izlasīt svarīgāko, ko valsts pārvalde un valsts kopumā tuvākos septiņus gadus vides politikas jomā darīs, kādas būs īstenojamās darbības. Papildus tam arī ir jāņem vērā tās iniciatīvas, kas šobrīd ir ES saistībā Eiropas zaļā kursa sakarā, arī saistībā ar publicēto astoto vides rīcības programmu.

VPP ietvaros tiek piedāvāti 4 integrēti lielie mērķi, kas sasaistās kopā ar to, kas ir Eiropas zaļā kursa sakarā iekļauts, gan arī ar tiem politikas plānošanas dokumentiem nospraustajiem mērķiem, kas ir Latvijā. Un tādējādi nemēģināt skatīties šauri uz katru jomu. VPP izstrāde ir bijis plašs process caur tematiskajām fokusa grupām, noformulējot svarīgāko katrā jomā.

Līdz šim notikušas 15 sanāksmes par tēmām un horizontālajiem jautājumiem, bijušas arī neformālās konsultācijas ar iesaistīto mērķagrupu pārstāvjiem, lielākā daļa sanāksmes notika klātienē un VPP drafts izsūtīts padotības iestādēm. Un tālāk dokumenta versiju varētu nosūtīt VKP organizāciju pārstāvjiem. Paralēli ir uzsākts darbs pie SIVN uz melnraksta dokumenta.

Juris Jātnieks izteica pateicību, ka bija no VARAM tika organizētas šīs tematiskās darba grupas. Tematiskā pieeja ļāva sniegt profesionālāku iesaisti.

Jana Simanovska jautāja attiecībā par darba organizāciju saistībā ar citām nozarēm, un jautāja par monitoringu un ķīmisko vielu ietekmi uz cilvēku - par vides monitoringu atbild VARAM, savukārt par ķīmisko vielu cilvēkā Veselības ministrija, kādā veidā ar to šo jautājumu plānots virzīties VARAM?

Alda Ozola norādīja, ka šajā stadijā nevarēs sniegt detalizēti komentārus, kā parasti šāda veida dokumentos un plānojumos tiek izmantota viena vai otras iestādes iesniegtā informācija, ir mēģinājums saglabāt kopskatu. VPP nav tikai tās darbības, kas veicamas VARAM, tas ir dokuments ko vides jomā plānots darīt turpmāko 7 gadu laikā kopumā. Ir mēģinājums iezīmēt starpsektoriālās saites.

Jānis Sprūds norādīja, ka procesa laikā nepieciešams sūtīt vairāk informācijas, jo iepriekš uz darba grupas sanāksmi nevarēja savā rīcībā iegūt draftus vai dokumentus, kas bija ministrijā izsūtīti. Padotības iestādēm drafts izsūtīts, bet izskatās, ka VKP nav vēlmes sūtīt.

Alda Ozola norādīja, ka šoreiz VARAM pieeja strādājot pie VPP tematiskajām daļām bija mēģinājums savākt kopā atbilstošo jomu speciālistus no dažādām iestādēm un bija grupas dalībnieku skaita ierobežojums, jo visi interesenti diemžēl netika dalība darba grupā.

Jānis Rozītis jautāja, kāds ir VARAM viedoklis un pozīcija par Atjaunošanas noturības mehānisma virzību un šīs paketes veidošanu, kas šobrīd veidojas klimata jomā?

Alda Ozola norādīja, ka VKP pārstāvniecība ir bijusi Atjaunošanās noturības mehānisma sabiedriskās apspriešanas sanāksmē, tādēļ VKP ir savs priekšstats par to, kā tas veidojās. No klimata viedokļa šim finansējumam RRF 37% jānovirza ar klimatu saistītiem mērķiem. Kā virzīsies ar šī dokumenta aktivitātēm vēl ir pārrunājams ar EK, jo pret dažām aktivitātēm EK ir samērā rezervēta attieksme. Iespējams vēl varētu būt dažādas izmaiņas un izmaiņas aktivitāšu sarakstā.

**Citi jautājumi**

Juris Jātnieks informēja, Andis Liepa ir sagatavojis vēstules sākotnējo versiju par pieļaujamo lūšu nomedīšanas apjomu 2020./2021.gada medību sezonā par lūšu “nulles limitu”, kur būtu nepieciešams viedoklis no pilnīgi visiem VKP pārstāvjiem.

Jānis Brizga informēja, ka piedalījās VVD organizētajā sēdē attiecībā uz depozīta sistēmas operatoru pretendentu izvērtējumu, kas tika organizēta trijās daļās. Pirmajā daļā piedalījās VVD komisijas locekļi, pretendenti un citi pieaicinātie pārstāvji. Tika sniegta informācija par plānotajiem operatoru piedāvājumiem, varēja uzdot interesējošos jautājumus. Otrā sēdes daļā – VKP, DELNA un VVD piedalījās, kur varēja uzdot jautājumus VVD par to, kādā veidā tiks vērtēti pretendenti. Tas, ko no VKP jautājām ir kādā veidā tiks interpretēti vērtēšanas kritēriji, jo tie uz doto brīdi ir samērā neskaidri, piemēram, par efektivitāti, kādā veidā efektivitāte tiks vērtēta.

Jana Simanovska norādīja, ka daudzi lēmumi visā šajā sakarā jau tika pieņemti noteikumu izstrādes procesā un izsludinot konkursu, un faktiski skatoties kritērijus būs interesanti uzzināt, kā būs noticis vērtēšanas process.

\*\*\*

Jānis Sprūds informēja, ka ir sagatavojis vēstules melnrakstu par alternatīvām autoceļa P4 (Rīga – Ērgļi) pārbūvei dabas liegumā ”Lielie Kangari”. Nepieciešams iesūtīt VKP priekšlikumus vai papildinājumus vēstulei, un vēlākais 17.decembrī jānosūta VARAM.

**Nākamā VKP sēde – 12.janvāris**

VKP attālinātās sēdes vadītājs /Juris Jātnieks

VKP attālinātās sēdes protokoliste /Ilze Trušinska/